**מאזנים מאוחדים ב' – שיעור תרגול 3- גל**

לצורך ההחלטה האם המשקיע הוא סוכן או משקיע עיקרי, עלינו לבחון את מערכת היחסים הכוללת שלו עם הישות המושקעת ומערכת היחסים הכוללת עם בעלי זכויות אחרים. בבחינה זו נפעיל את **השיקולים הבאים**:

1. מרחב הסמכויות – עלינו לבדוק מהן הסמכויות המוקנות למקבל ההחלטות בהתאם להסכם ובהתאם לחוקים החלים על הישות. יש לבדוק את מרחב שיקול הדעת שיש למקבל ההחלטות. בהקשר הזה יש לשקול את המטרה והמבנה של הישות ואת מעורבותו של מקבל ההחלטות במבנה הזה. ככלל, ככל שהסמכויות של מקבל ההחלטות רחבות יותר, ככל שיש לו יותר שיקול דעת וככל שהוא יותר מעורב בבניית הישות, כך סביר להניח שהוא משקיע עיקרי.
2. זכויות משמעותיות המוחזקות בידי צדדים אחרים – אם לצדדים אחרים יש זכויות לשלילת הסכמות של מקבל ההחלטות זה מרמז על כך שהוא סוכן. אולם, זו לא ראיה מכריעה. כלומר, אם מדובר בצד אחד שיכול לשלול את הסמכות אז מדובר בראיה מכריעה. אבל, אם מדובר במספר צדדים שצריכים להתאגד יחד על מנת לשלול את הסמכות אזי לא מדובר בהכרח בראיה מכריעה, ונצטרך לבחון זאת.
3. אופן התגמול ורמת החשיפה – ככל שהתגמול של מקבל ההחלטות גבוה יותר וככל שהוא קשור יותר לביצועי הישות, כך מרמז הדבר שמקבל ההחלטות הוא משקיע עיקרי.
4. זכויות אחרות – ייתכנו מצבים שמקבל ההחלטות מחזיק גם בזכויות אחרות, ולכן יש להתחשב גם בהן:
5. ככל שהתשואות הכלכליות ורמת החשיפה לשונות בתשואות נגזרות הן מהתגמול של מקבל ההחלטה והן מהזכויות האחרות גבוהה יותר, כך מרמז הדבר שמקבל ההחלטות הוא משקיע עיקרי.
6. ככל שהזכויות הכלכליות ורמת החשיפה גבוהים יחסית לצדדים אחרים ( וככל שזה משפיע יותר על קבלת ההחלטות) כך מרמז הדבר על כך ש
7. מדובר במשקיע עיקרי.

**דוגמא 7, 8**

**הערות כלליות לגבי שליטה**

1. לאחר שקבענו שלמשקיע מסוים יש שליטה יש לבצע איחוד דוחות. אבל יש לבצע הערכה מחודשת כאשר יש שינוי באחד ממרכיבי השליטה. בין אם זה שינוי שנובע משינוי בזכויות המשקיע ובין אם זה שינוי שנובע מזכויות המשקיעים האחרים. דוגמאות
2. הזכויות הדומיננטיות להתוויית הפעילויות הרלוונטיות השתנו מזכויות הצבעה לזכויות אחרות. זה יכול לגרום לשליטה למשקיע מסוים, וכן לגרום למשקיע אחר לאיבוד שליטה.
3. זכויות וטו שהיו מוקנות למשקיע מסוים פקעו וזה יכול ליצור שליטה אצל משקיע אחר.
4. המשקיע הפסיק להיות חשוף לשונות בתשואות.
5. הערכה האם המשקיע הוא סוכן או משקיע עיקרי השתנתה.

דגש להערה זו : שינוי בתנאי שוק בדרך כלל אינו משפיע על קביעת שליטה

1. ישות סולו – ישות שלמעשה מורכבת מפעילות נפרדת. כלומר, הישות מפוצלת לפעילות מסוימת ולשאר הפעילויות. לפעילות המסוימת יש נכסים מוגדרים, התחייבויות וזכויות אחרות מוגדרות. והתשואה על הנכסים המוגדרים משמשת לפירעון של ההתחייבויות המוגדרות. למעט בעלי ההתחייבויות המוגדרות ובעלי הזכויות המוגדרות אין עוד צדדים הזכאים לקבל תשואה מהנכסים המוגדרים. תשואת הנכסים המוגדרים לא יכולה לשמש את שאר הפעילויות ושאר הפעילויות לא יכול לממן את פירעון ההתחייבויות המוגדרות. כלומר, הנכסים המוגדרים וההתחייבויות המגודרות הם מעין ישות כלכלית נפרדת ולכן ייתכן מצב שמשקיע מסוים יוגדר כבעל שליטה על הישות הנפרדת ומשקיע אחר כבעל שליטה על שאר הפעילויות ( SPC).